**מה עושים אחרי שסיימנו את שלב העיצוב?**

**ד"ר רום לירז**

**סדנה ישומית לניהול שינוי ארגוני**

​

מיפינו את הזיקות בין השחקנים, הגדרנו את גבולות המערכת, ביררנו את ההיסט, ואפילו גיבשנו אסטרטגיה ראשונית. ועכשיו מה?

במסגרת הסדנה נעסוק בסוגיות המרכזיות המשפיעות על יכולתו של מוביל השינוי לממש אותו הלכה למעשה, באמצעות הכרות עם כלים ותפיסות בתחום, תוך מתן דוגמאות  מצה"ל ומארגונים בארץ ובעולם. הנושאים המרכזיים בהם נעסוק:

* **ניהול שינוי** - כיצד מייצרים מודעות ומסוגלות ארגונית לשינוי? מה ההבחנה בין תפקיד המנהיג, מנהל הפרויקט ומנהל השינוי? מה הם החסמים האופייניים וכיצד מתמודדים איתם? המפגש יתבסס על מודל ADKAR של חברת PROSCI הבין לאומית.
* **סימולציות אסטרטגיות** – כיצד יכולים "משחקי מלחמה" וניתוח תרחישים לסייע בתהליך ניהול השינוי וההערכות אליו? כיצד בונים משחק טוב ומה הכלים הקיימים כיום בתחום? המפגש יתבסס על המאמר "משחקי מלחמה בפיתוח הידע המערכתי" של מוביל הסדנה אשר פורסם בכתב העת בין הקטבים ויועבר יחד עם גור צלל-יכין ממרכז דדו.
* **תרבות ארגונית** - אמירתו המפורסמת של מומחה הניהול פיטר דרוקר כי ״תרבות אוכלת אסטרטגיה לארוחת בוקר״ הינה התולדה של מגוון רחב של תהליכי שינוי אשר נכשלו מאחר ולא לקחו בחשבון את התרבות הארגונית. מהי תרבות ארגונית ומה תפקידה בתהליכי שינוי? האם היא ניתן לשינוי? כיצד ניתן להשפיע עליה? המפגש יתבסס על קורס שהעביר מוביל הסדנה בנושא תרבות ארגונית ואתיקה למפקדים בכירים בצה"ל וניסיונם של המשתתפים בתחום.
* **הערכת שינוי** – איך נדע שאנחנו בכיוון הנכון? פעמים רבות השינוי יוצא לדרך ללא תהליך הערכה ארגונית מלווה, אשר בלעדיו יכולת מימוש ההישג מוגבלת. כיצד מגדירים מדדי תהליך מרכזיים ׁׂ(KPI) לתהליך שינוי? הגישות השונות בתחום? המפגש יתבסס על גישות להערכה המקובלות באקדמיה ובתעשיה.

עלות הסדנה – On the house ☺